טבח המפגינים באיראן (2026)

טבח המפגינים באיראן החל מראשית שנת 2026 על ידי משמרות המהפכה. הוא מתרחש על רקע מחאות נרחבות נגד המשבר הכלכלי החמור במדינה. במהלך המהומות נהרגו גם אנשי בסיג'. דובר משרד החוץ האיראני, אסמאעיל בגאי, אישר רשמית כי כוחות הביטחון ירו במפגינים.

הנתונים לגבי היקף הנפגעים משתנים בין המקורות השונים אך מעידים על אירוע רב-נפגעים. משרד הבריאות האיראני דיווח על לפחות 3,000 הרוגים, בהם מאות אנשי כוחות הביטחון, בעוד שסוכנות הידיעות "רויטרס" ציטטה גורם רשמי שמסר כי מניין ההרוגים עומד על כ-5,000, מהם 4,500 מפגינים וכ-500 אנשי ביטחון. ארגון זכויות האדם HRANA הציג נתונים שלפיהם נהרגו לפחות 3,919 בני אדם, בהם 3,685 מפגינים ו-178 אנשי כוחות המשטר, לצד כ-24,669 מעצרים. הערכות חמורות אף יותר פורסמו בשבועון הבריטי "סאנדיי טיימס", לפי דו"ח רופאים מקומי אמד את מספר ההרוגים בלפחות 16,500. נתון זה הופך את האירוע לטבח הגדול ביותר בהיסטוריה של איראן המודרנית. על פי שני בכירים במשרד הבריאות של איראן, מדובר במספר גדול משמעותית ממניין ההרוגים שבו הודה המשטר וייתכן כי מספר ההרוגים עומד על כ-30,000.

 רקע 
 מקרי הרג בהפגנות קודמות נגד המשטר 
לפני הפגנות 2025–2026, טווח המספרים של הרג מפגינים על ידי השלטונות והוצאות להורג המוניות של אסירים פוליטיים באירועים במהלך הרפובליקה האסלאמית כלל 3,400 הוצאות להורג במהלך הטבח באיראן בשנים 1981–1982, 5,000 הוצאות להורג בשנת 1988, 72 מקרי הרג של מפגינים במהלך מחאות הבחירות לנשיאות איראן בשנת 2009, 300–1,500 מקרי הרג של מפגינים במהלך מחאות 2019–2020, ו-551 במהלך מחאות מהסא אמיני בשנים 2022–2023.
 ההפגנות נגד המשטר בשנים 2025–2026 

ב-28 בדצמבר 2025, על רקע הפעלת מנגנון הסנאפבק על ידי בריטניה, גרמניה וצרפת, שהעמיק את המשבר הכלכלי החריף באיראן ויצר אינפלציה דוהרת של 42.2% ושחיקה מהירה בערך הריאל האיראני לרמה של כ-1.45 מיליון לדולר, החלו הפגנות בבאזאר של טהרן, שתוך זמן קצר התפתחו לכדי הפגנות ברחבי המדינה כולה בדרישה להפלת הרפובליקה האסלאמית. המפגינים, הכוללים עשרות אלפי אזרחים, סטודנטים וסוחרי באזאר, מחו על עליית מחירי המזון, המחסור במים ובאנרגיה וההתנהלות הכלכלית הכושלת תחת עול הסנקציות והעימותים האזוריים. הם משתמשים במגוון שיטות פעולה הכוללות הפגנות רחוב, שביתות מסחר רחבות היקף ואקטיביזם מקוון. החל ביום ה-12 של המחאה, ב-8 בינואר 2026, חסם המשטר את האינטרנט ברחבי איראן, ובכך מנע פרסום תיעודים ועדויות של הטבח.

 נתוני נפגעים 
ממוזער|שלט בהפגנה שהתקיימה בתאריך 17.1.2026 בשוודיה, נגד הממשל של הרפובליקה האיסלאמית של אירן, עם מספר ההרוגים שהיה ידוע באותו הזמן: לפחות 12,000 והכיתוב: "These are not garbage bags. Inside each one is an innocent human being who was killed by the Iranian regime"

על פי HRANA, סוכנות הידיעות של פעילי זכויות האדם באיראן, במהלך עשרת הימים הראשונים של ההפגנות, ועד 6 בינואר כולל, נהרגו לפחות 34 מפגינים, ולפחות 2,076 אזרחים נעצרו בלפחות 285 מקומות. ב-7 בינואר נהרגו 13 מפגינים, מה שהביא את המספר הכולל ל-45, על פי ארגון זכויות האדם של איראן.

בהתבסס על דיווחים מאומתים וצילומי וידאו, במהלך שבעת הימים הראשונים של המחאות, כוחות הביטחון עשו שימוש נרחב בתחמושת חיה, גז מדמיע ונשק לפיזור הפגנות, וביצעו מעצרים אלימים.

איראן אינטרנשיונל העריך ב-10 בינואר כי במהלך 48 השעות שבימים 8–9 בינואר נהרגו כ-2,000 מפגינים.

בכירים במשרד הבריאות האיראני מסרו למגזין "טיים" כי בין 8 ל-9 בינואר נהרגו 30 אלף בני אדם.

בערוץ "איראן אינטרנשיונל" דיווח בהתבסס על מסמכים מסווגים ועדויות, כי ביומיים אלו היה מניין ההרוגים 36,500 בני אדם.

ב-12 בינואר, מגזין טיים דיווח כי מספר המפגינים שנהרגו מוערך בכ-6000, לא כולל מפגינים שגופותיהם נלקחו ישירות לבתי קברות.

ב-13 בינואר, דווח בערוץ איראן אינטרנשיונל כי לאחר תחקיר רב-שלבי, ובהתבסס על מקורות ממשלתיים, עדויות ראייה, דיווחי שטח, נתונים מבתי חולים ועדויות של רופאים ואחיות איראנים, נמצא כי לפחות 12,000 אזרחים נהרגו על פי הדיווח, הטבח ההמוני התרחש בין ה-8 ל-9 בינואר, ובוצע ברובו על ידי משמרות המהפכה וחברי מיליציית הבסיג', הוא תוכנן ונערך באופן מאורגן, ובהתבסס על מידע שהתקבל מהמועצה העליונה לביטחון לאומי וממשרד הנשיאות, הוא נעשה בהוראת המנהיג העליון של איראן עלי ח'מינאי עצמו, באישור שלוש זרועות הממשלה ובפקודה לירי ישיר, שהגיעה מהמועצה העליונה לביטחון לאומי.

לפי HRANA, עד לסיומו של היום השבעה־עשר להפגנות – 13 בינואר – תועדו ברחבי איראן כ־614 התקהלויות מחאה, ב־187 ערים וכיסו את כל 31 מחוזות המדינה. הארגון הצליח לאשר כי עד אותו יום עצרו כוחות הביטחון של איראן 18,434 בני אדם. במקביל, שודרו 97 מקרים של הודאות כפויות, ודווח על 1,134 בני אדם שנפצעו פציעות קשות. עד אותו יום הארגון הצליח לאשר את מותם של 2,403 מפגינים. מבין ההרוגים תועדו 12 קטינים. בנוסף, נכללים בין ההרוגים תשעה אזרחים שלא השתתפו במחאות (שאינם אנשי כוחות הביטחון ואינם מפגינים). הארגון גם דיווח כי במהלך ההפגנות נהרגו 147 אנשי כוחות הביטחון ותומכי הממשל, ובהם לפחות חמישה תומכי ממשל אזרחים.

ב-18 בינואר דווח ארגון זכויות האדם HRANA, כי במהלך ההפגנות נהרגו לפחות 3,919 אנשים, בהם לפחות 3,685 מפגינים ולפחות 178 אנשי כוחות הביטחון והמשטר.

ב-18 בינואר פרסם ה"סאנדיי טיימס" נתונים מתוך דו"ח רפואי פנימי, שלפיהם נהרגו בין 16,500 ל-18,000 בני אדם ונפצעו כ-330,000

ב-20 בינואר דיווח ארגון HRANA על חשד ליותר מ-13,000 הרוגים (מהם 4,029 מאומתים).

ב-22 בינואר ציינה מאי סאטו, המדווחת המיוחדת של האו"ם לזכויות אדם באיראן, ייתכן כי מספר ההרוגים בהפגנות, בהתבסס על עדויות של רופאים מאיראן, עומד על יותר מ-20,000.

ב-25 בינואר ארגון זכויות האדם HRANA העריך כי מספר מקרי המוות עומד על כ-22,490 בני אדם מתוכם 5,459 מקרי מוות אומתו ויותר מ-17 אלף מקרי מוות נמצאים בבדיקה ו-7,403 פצועים קשה. ב"דיילי מייל" פורסם כי 33 אלף בני אדם נהרגו וקרוב ל-100 אלף נפצעו, 30% מהם סובלים מפגיעות ישירות בעיניהם.

עד 28 בינואר לפי "איראן אינטרנשיונל", לפחות 36,500 בני אדם נרצחו על ידי כוחות הביטחו. על פי כלי תקשורת בינלאומיים מספרים הנעים בין 30 ל-43 אלף הרוגים, לצד אלפי עצורים העומדים בפני סכנת הוצאה להורג.

+הערכות של סך מקרי ההרג עד לתאריך נתון הערכות זהות ההרוגים תאריך סופי תאריך האומדן מיקום מפרסם 12,000 מפגינים 8-9 בינואר 13 בינואר כלל המדינה איראן אינטרנשיונל36,500בני אדם8-9 בינואר25 בינוארכלל המדינהאיראן אינטרנשייונל30,000בני אדם8-9 בינואר25 בינוארכלל המדינה"טיים" 2,000 מפגינים 10 בינואר 10 בינואר כלל המדינה איראן אינטרנשיונל 6,000 מפגינים 10 בינואר 12 בינואר כלל המדינה "טיים" 1,000 מפגינים 10 בינואר 12 בינואר רשת, טהראן ושיראז "טיים" 4,83 מפגינים 11 בינואר 11 בינואר כלל המדינה "HRANA" 47 כוחות הביטחון 11 בינואר 11 בינואר כלל המדינה "HRANA" 490 מפגינים 11 בינואר 11 בינואר כלל המדינה המרכז לזכויות אדם באיראן 2,000 בני אדם13 בינואר 13 בינואר כלל המדינה גורם איראני רשמי לפי רויטרס16,500-18,000בני אדם18 בינואר18 בינוארכלל המדינה"סאנדיי טיימס"22,490בני אדם25 בינואר25 בינוארכלל המדינה"HRANA"33,000בני אדם25 בינואר25 בינוארכלל המדינה"דיילי מייל"36,500בני אדם28 בינואר28 בינוארכלל המדינה"איראן אינטרנשיונל",

קישורים חיצוניים




 ראו גם 
 מבצע שאגת הארי
 הערות שוליים 

קטגוריה:הרפובליקה האסלאמית של איראן: היסטוריה
קטגוריה:מעשי טבח באיראן
קטגוריה:ההפגנות באיראן (2025–2026)
קטגוריה:איראן: פגיעה בזכויות האדם
קטגוריה:2026 באיראן